ai4bharat/Pralekha huggingface dataset:
రక్షణ మంత్రిత్వ శాఖ
తొలిసారి రూ.లక్ష కోట్ల మార్కు దాటిన రక్షణ రంగ ఉత్పత్తి విలువ
2022-23 ఆర్థిక సంవత్సరంలో రూ. 1.07 లక్షల కోట్లకు చేరిక, 2021-22 కంటే 12% ఎక్కువ
రక్షణ మంత్రిత్వ శాఖ చేస్తున్న నిరంతర కృషి ఫలితంగా, 2022-23 ఆర్థిక సంవత్సరంలో రక్షణ రంగ ఉత్పత్తి విలువ మొదటిసారిగా రూ.లక్ష కోట్లు దాటింది. ప్రస్తుతం ఆ విలువ రూ.1,06,800 కోట్లుగా ఉంది. రక్షణ రంగంలోని ప్రైవేట్ సంస్థల నుంచి కూడా సమాచారం వచ్చాక ఈ విలువ మరింత పెరుగుతుంది. 2022-23 ఆర్థిక సంవత్సరంలో రక్షణ ఉత్పత్తి విలువ, 2021-22 ఆర్థిక సంవత్సరంలోని రూ.95,000 కోట్లతో పోలిస్తే 12 శాతం పైగా పెరిగింది.
రక్షణ రంగంలోని సంస్థలు, సంఘాలు ఎదుర్కొంటున్న ఇబ్బందులను పరిష్కరించడానికి దేశంలో రక్షణ ఉత్పత్తిని ప్రోత్సహించడానికి కేంద్ర ప్రభుత్వం నిరంతరంగా శ్రమిస్తోంది. ఎంఎస్ఎంఈలు, అంకుర సంస్థలను సరఫరా గొలుసులోకి తీసుకురావడం సహా 'సులభతర వ్యాపారం' లక్ష్యాన్ని సాధించడానికి అనేక సంస్కరణలు తీసుకొచ్చింది.
ఈ విధానాల కారణంగా ఎంఎస్ఎంఈలు, అంకుర సంస్థలు సహా అనేక సంస్థలు రక్షణ రంగ ఉత్పత్తుల రూపకల్పన, అభివృద్ధి, తయారీ కోసం ముందుకు వస్తున్నాయి. గత 7-8 సంవత్సరాల్లో రక్షణ రంగ సంస్థలకు కేంద్ర ప్రభుత్వం జారీ చేసిన అనుమతుల సంఖ్య దాదాపు 200 శాతం పెరిగింది. ఈ చర్యలు దేశంలోని రక్షణ రంగ పారిశ్రామిక ఉత్పాదక వ్యవస్థకు ప్రోత్సాహాన్ని అందించాయి, గణనీయమైన ఉపాధి అవకాశాలను సృష్టించాయి.
ప్రధాన మంత్రి కార్యాలయం
గువాహాటీ లోని ఐఐటి స్నాతకోత్సవాన్ని ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ నెల 22న మంగళవారం మధ్యాహ్నం 12 గంటల కు గువాహాటీ ఐఐటి స్నాతకోత్సవాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగిస్తారు.
ఈ కార్యక్రమం లో అసమ్ ముఖ్యమంత్రి శ్రీ సర్బానంద సోనోవాల్, కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశంక్, కేంద్ర విద్యాశాఖ సహాయ మంత్రి శ్రీ సంజయ్ ధోత్రే లతో పాటు ఇతర ఉన్నతాధికారులు కూడా పాలుపంచుకోనున్నారు.
రేపటి రోజున 687 మంది బి.టెక్. విద్యార్థులు, మరో 637 మంది ఎమ్.టెక్. విద్యార్థులు సహా 1803 మంది విద్యార్థులు డిగ్రీలను అందుకోనున్నారు.
(
రక్షణ మంత్రిత్వ శాఖ
పని భారం ఎక్కువగా ఉన్న 51 ఈసీహెచ్ఎస్ పోలీక్లినిక్ లలో సీనియర్లు వారిపై ఆధారపడిన వారికీ మెరుగైన చికిత్స అందించడానికి కాంట్రాక్టు పద్ధతిన అదనపు సిబ్బంది నియామకానికి ఆమోదం తెలిపిన రక్షణశాఖ మంత్రిశ్రీ రాజనాథ్ సింగ్
పని భారం ఎక్కువగా ఉన్నట్టు గుర్తించిన మాజీ సైనికుల కంట్రిబ్యూటరీ హెల్త్ స్కీమ్  పరిధిలో పనిచేస్తున్న 51 పోలీ క్లినిక్ లలో అదనపు సిబ్బంది నియామకానికి రక్షణశాఖ మంత్రి శ్రీ రాజనాధ్ సింగ్ ఆమోదం తెలిపారు. వీటిలో సీనియర్లు వారిపై ఆధారపడి జీవిస్తున్న వారికి మెరుగైన వైద్యం అందించడానికి ఆమోదించిన సంఖ్యకు మించి తాత్కాలిక పద్ధతిలో కాంట్రాక్టు సిబ్బందిని నియమించడానికి రక్షణశాఖ మంత్రి తన ఆమోదాన్ని తెలిపారు. కోవిడ్-19 ని తట్టుకొని వైద్య సౌకర్యాలను మెరుగుపరచడానికి రక్షణమంత్రిత్వశాఖ ఈ నిర్ణయం తీసుకుంది. దీనిలో భాగంగా మెడికల్ ఆఫీసర్, నర్సింగ్ అసిస్టెంట్, ఫార్మసిస్ట్, డ్రైవర్ మరియు చౌకిదార్లతో సహా కాంట్రాక్టు సిబ్బందిని స్టేషన్ హెడ్ క్వార్టర్స్ ద్వారా రాత్రి పని కోసం, సాధారణ పని గంటలకు మించి, మూడు నెలల కాలానికి తీసుకుంటారు.
లక్నో, న్యూ ఢిల్లీ కంటోన్మెంట్ , బెంగళూరు , డెహ్రాడూన్, కొట్పుట్లి, అమృతసర్ , మీరట్, చండీఘర్ , జమ్మూ, న్యూ ఢిల్లీ , సికింద్రాబాద్, ఆగ్రా, అంబాలా, గ్రేటర్ నోయిడా, గురుదాస్ పూర్ పూణే, త్రివేండ్రం, జలంధర్, కాన్పూర్, గుర్గాన్, గుర్గాన్, పఠాన్ కోట్, జోధాపూర్, లూథియానా, రోపార్, తరన్ తరన్ / పట్టి, కలకత్తా డోనాపూర్ , ఖాడ్కి , పాలంపూర్, బరేలీ, కొల్హాపూర్, యోల్, దక్షిణ పూణే , విశాఖపట్నం, జైపూర్, గుంటూరు, బరాక్పూర్, చెన్నై, గోరఖ్పూర్, పాటియాలా, నోయిడా, భోపాల్, కొచ్చి, వెల్లూరు మరియు రాంచీ ఈసీహెచ్ఎస్ పోలీక్లినిక్ లలో పనిభారం ఎక్కువగా ఉందని గుర్తించారు.
ప్రభుత్వం తీసుకున్న ఈ నిర్ణయం వల్ల వైద్యం కోసం రాత్రి వేళల్లో కూడా వైద్యం కోసం వచ్చే సీనియర్లు, వారిపై ఆధారపడి జీవిస్తున్న వారికి మెరుగైన వైద్య సౌకర్యాలు అందుబాటులోకి వస్తాయి. 2021 ఆగస్ట్ 15వ తేదీ వరకు అదనపు సిబ్బంది నియామక ఉత్తర్వులు అమలులో ఉంటాయి.
మంత్రిమండలి
భారతదేశానికి, మొరాకో కు మధ్య వైమానిక సేవల ఒప్పందం పై సంతకాలకు ఆమోదం తెలిపిన మంత్రివర్గం.
భారతదేశానికి, మొరాకో కు మధ్య సవరించినటువంటి వైమానిక సేవల ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. నూతన వైమానిక సేవల ఒప్పందం అందుబాటు లోకి వచ్చిన తరువాత, ప్రస్తుతం అమలులో ఉన్న 2004 డిసెంబర్ నాటి ఒప్పందం రద్దు అవుతుంది.
ప్రయోజనాలు:
ఈ వైమానిక సేవల ఒప్పందం  భారతదేశానికి, మొరాకో కు మధ్య పౌర విమానయాన సంబంధాలలో ఒక ముఖ్యమైన మైలురాయి ని సూచిస్తోంది. ఉభయ దేశాల మధ్య వ్యాపారాన్ని, పెట్టుబడులను, పర్యటన బృందాలు, సాంస్కృతిక బృందాల రాకపోకలను మరింత వర్ధిల్లజేసే సామర్ధ్యం ఈ ఒప్పందానికి ఉంది. ఇది ఇరు పక్షాలకు చెందిన విమాన సంస్థలకు వాణిజ్యపరమైన అవకాశాలను సమకూరుస్తూ వాటికి ఇతోధిక భద్రత ను, రక్షణ ను అందిస్తుంది; అలాగే నిరంతరాయ సంధానానికి తగిన వాతావరణాన్ని కూడా ఏర్పరుస్తుంది.
వివరాలు:
ఒప్పందం లోని ప్రధాన అంశాలు ఈ కింది విధంగా ఉన్నాయి:
i) ప్రతి ఒక్క పక్షం బహుళ విమాన సంస్థ లను నియోగించవచ్చును;
ii) ప్రతి ఒక్క పక్షం లోని నిర్దేశిత విమాన సంస్థ అదే పక్షం లోని ఇతర నిర్దేశిత విమాన సంస్థ లతోను, అవతలి పక్షం లో నిర్దేశిత విమాన సంస్థల తోను మరియు మూడో పక్షానికి చెందిన నిర్దేశిత విమాన సంస్థల తోను సహకార పూర్వక మార్కెటింగ్ ఏర్పాట్లను కుదుర్చుకోవచ్చు;
iii) ఉభయ పక్షాల నిర్దేశిత విమాన సంస్థలకు వైమానిక సేవల ప్రోత్సాహానికి మరియు విక్రయానికి గాను అవతలి దేశం లో కార్యాలయాలను ఏర్పాటు చేసేందుకు వీలు కల్పిస్తుంది;
iv) రెండు దేశాలలోని నిర్దేశిత విమాన సంస్థలు ఎఎస్ఎ లోని రూట్ షెడ్యూల్ లో పేర్కొన్న ఆరు కేంద్రాలకు/ఆరు కేంద్రాల నుండి ఎన్ని సర్వీసుల నైనా నడపవచ్చు. ఆ ఆరు కేంద్రాలలో మొరాకో లోని కాసాబ్లాంకా, రాబత్, మరాకేశ్, అగాదీర్, ఇంకా ఫెజ్, భారతదేశం లోని న్యూ ఢిల్లీ, ముంబయి, కోల్కత్తా, చెన్నై, బెంగళూరు మరియు హైదరాబాద్ ఉన్నాయి. భారత్, మొరాకో ల లోని నిర్దేశిత విమాన సంస్థలు ఈ నగరాలకు/ ఈ నగరాల నుండి ఎన్ని సర్వీసులనైనా నడిపేందుకు అవకాశం ఉంటుంది.
v) ఈ వైమానిక సేవల ఒప్పందం లో కూడా- భారతదేశ నమూనా ఎఎస్ఎ లో పేర్కొన్నట్లుగా అంగీకారం కుదిరిన మేరకు సేవల నిర్వహణ, వాణిజ్య అవకాశాలు, రక్షణ కు, భద్రత కు సంబంధించిన క్లాజుల సంబంధిత సూత్రాలు, ఆపరేటింగ్ ఆథరైజేశన్ యొక్క సస్పెన్షన్ లేదా రద్దు తాలూకు నిబంధనలు- పొందుపరచబడ్డాయి.
పూర్వరంగం:
పౌర విమానయాన రంగం లో వృద్ధి ని దృష్టి లో పెట్టుకొని రెండు సార్వభౌమ దేశాల నడుమ నిరంతరాయ వైమానిక సంధానాన్ని ఆధునికీకరించడానికి, మెరుగుపరచడానికి ప్రస్తుతం అమలులో ఉన్నటువంటి వైమానిక సేవల ఒప్పందాన్ని తాజాపరచడం జరిగింది.
భారతదేశానికి, మొరాకో కు మధ్య ఇప్పుడు అమలు లో ఉన్నటువంటి వైమానిక సేవల ఒప్పంద పత్రం పైన 2004వ సంవత్సరంలో సంతకాలయ్యాయి. ఈ ఒప్పందం లో రక్షణ, భద్రత, విమాన సంస్థల నిర్దేశం, వాణిజ్య సరళి కార్యకలాపాలు, టారిఫ్ లు తదితర అంశాల పై నవీకరించిన క్లాజులంటూ లేవు. అదీకాక, ఇరు పక్షాలు వాటి వాటి విమానాల విషయం లో కోడ్ శేర్ ను నెలకొల్పుకోవడానికి అనువైన సహకార పూర్వక మార్కెటింగ్ సర్దుబాటు తాలూకు నిబంధనలు, అలాగే మూడో దేశానికి చెందిన విమాన సంస్థల తాలూకు కోడ్ శేర్ ప్రస్తుత వైమానిక సేవల ఒప్పందం లో చోటు చేసుకోలేదు.
(
రక్షణ మంత్రిత్వ శాఖ
భారత నౌకాదళం చేతికి తొలి విడతగా అందిన రెండు ఎంహెచ్-60ఆర్ రోల్ హెలికాప్టర్లు
భారత నౌకాదళం అమ్ములపొదిలోకి రెండు ఎంహెచ్-60ఆర్ రోల్ హెలికాప్టర్లు  చేరాయి. అమెరికా నౌకదళం నుంచి తొలి విడతగా ఈ రెండు హెలికాప్టర్లను భారత నౌకాదళం అందుకుంది. శాన్ డియాగోలోని నార్త్ ఐలాండ్ నౌకాదళ కేంద్రంలో శుక్రవారం ఈ కార్యక్రమం జరిగింది. అమెరికాలో భారత రాయబారి శ్రీ తరన్జీత్ సింగ్ సంధు హెలికాప్టర్లను స్వీకరించారు. అమెరికా నౌకాదళ వైస్ అడ్మిరల్, నావల్ ఎయిర్ ఫోర్స్ కమాండర్ అయిన కెన్నెత్ వైట్సెల్, భారత ఉప నౌకదళాధిపతి, వైస్ అడ్మిరల్ రన్వీత్ సింగ్ మధ్య పత్రాల మార్పిడి జరిగింది.
అమెరికాకు చెందిన లాక్హీడ్ మార్టిన్ కార్పొరేషన్ ఎంహెచ్-60ఆర్ హెలికాప్టర్లను రూపొందించింది. అన్ని వాతావరణాల్లో అన్ని రకాల ఆపరేషన్లకు ఉపయోగపడేలా అత్యున్నత సాంకేతిక పరిజ్ఞానంతో వీటిని తయారు చేసింది. అమెరికా ప్రభుత్వం నుంచి, 'విదేశీ సైనిక అమ్మకాలు' కింద 24 హెలికాప్టర్లను భారత్ కొనుగోలు చేస్తోంది. భారత్లో తయారు చేసిన ప్రత్యేక పరికరాలు, ఆయుధాలను అనుసంధానించి, హెలికాప్టర్లలో కొన్ని మార్పులు చేస్తారు.
ఈ హెలికాప్టర్ల చేరికతో నౌకాదళం సామర్థ్యం మరింత పెరుగుతుంది. ఈ హెలికాప్టర్ల పూర్తి సామర్థ్యాన్ని ఉపయోగించుకునేలా, భారత తొలి బృందానికి ప్రస్తుతం అమెరికాలో శిక్షణ ఇస్తున్నారు.
ప్రధాన మంత్రి కార్యాలయం
ఛత్తీస్ గఢ్ లోని సుక్ మా లో జరిగిన మావోయిస్టు దాడి ని ఖండించిన ప్రధాన మంత్రి
ఛత్తీస్ గఢ్ లోని సుక్ మా లో జరిగిన మావోయిస్టు దాడి ని ప్రధాన మంత్రి శ్రీ నరేంద్ర మోదీ తీవ్రం గా ఖండించారు. ఈ దాడి లో ప్రాణ సమర్పణం చేసిన భద్రత దళ సిబ్బంది కి ఆయన శ్రద్ధాంజలి ఘటించారు. ‘‘ఆప్తుల ను కోల్పోయిన కుటుంబాల కు ఇదే సంతాపం. గాయపడ్డ వారు శీఘ్రంగా కోలుకోవాలని నేను ప్రార్థిస్తున్నాను’’ అని ఆయన ట్విటర్ లో పేర్కొన్నారు.
Narendra Modi
✔@narendramodi
Strongly condemn the Maoist attack in Sukma, Chhattisgarh. My tributes to the security personnel martyred in the attack. Their valour will never be forgotten. Condolences to the bereaved families. I pray for a quick recovery of those injured.
92.8K
9:16 PM - Mar 22, 2020
Twitter Ads info and privacy
19.6K people are talking about this(
రైల్వే మంత్రిత్వ శాఖ
21.03.2020 నుంచి 31.07.2020 మధ్య ప్రయాణకాలానికి ఖరారు చేసుకున్న
పీఆర్ఎస్ కౌంటర్ టిక్కెట్ల రద్దుకు, టిక్కెట్ ధర వాపసుకు కాలపరిమితిని ఆరు నెలలకు మించి పొడిగించిన రైల్వే శాఖ
రెగ్యులర్ టైమ్ టేబుల్ రైళ్ల రద్దుకు మాత్రమే ఇది వర్తింపు
21.03.2020 నుంచి 31.07.2020 మధ్య ప్రయాణ కాలానికి ఖరారు చేసుకున్న పీఆర్ఎస్ కౌంటర్ టిక్కెట్లను రద్దు చేసుకునే అవకాశాన్ని, ఆ టిక్కెట్ ధరను రిజర్వేషన్ కౌంటర్ల వద్ద వాపసు పొందే కాలపరిమితిని ఆరు నెలల నుంచి తొమ్మిది నెలలకు రైల్వే శాఖ పొడిగించింది. ప్రయాణ తేదీ నుంచి ఈ గడువు ప్రారంభమవుతుంది. రైల్వే శాఖ రద్దు చేసిన రెగ్యులర్ టైమ్ టేబుల్ రైళ్లకు మాత్రమే ఇది వర్తిస్తుంది. ఒకవేళ 139 టోల్ ఫ్రీ నంబర్ లేదా ఐఆర్సీటీసీ వెబ్సైట్ ద్వారా టిక్కెట్ రద్దు చేసుకుంటే, పైన పేర్కొన్న గడువులో బుక్ చేసుకున్న టిక్కెట్ను రిజర్వేషన్ కౌంటర్లలో సమర్పించే గడువును కూడా, ప్రయాణ తేదీ నుంచి 9 నెలల వరకు రైల్వేశాఖ పెంచింది.
ప్రయాణ తేదీ నుంచి ఆరు నెలలు ముగిసిన తర్వాత, చాలామంది ప్రయాణీకులు టీడీఆర్ లేదా సాధారణ దరఖాస్తుతోపాటు అసలు టిక్కెట్ను ప్రాంతీయ రైల్వే క్లెయిమ్స్ కార్యాలయాల్లో జమ చేసి ఉండవచ్చు. ఆ పీఆర్ఎస్ కౌంటర్ టిక్కెట్ల పూర్తి ధరను వారికి రైల్వే శాఖ చెల్లిస్తుంది.
కొవిడ్ పరిస్థితి కారణంగా; టికెట్ల రద్దు, ఛార్జీ వాపసు కోసం గతంలో సమగ్ర మార్గదర్శకాలు జారీ అయ్యాయి. రైల్వేశాఖ రద్దు చేసిన రైళ్లకు సంబంధించి జారీ చేసిన ఆదేశాల ప్రకారం, పీఆర్ఎస్ టిక్కెట్లను సమర్పించడానికి ప్రయాణ తేదీ నుండి ఆరు నెలల వరకు రైల్వే శాఖ గతంలో గడువు ఇచ్చింది. టిక్కెట్లను 139 టోల్ ఫ్రీ నంబర్ ద్వారా లేదా ఐఆర్సీటీసీ వెబ్సైట్ ద్వారా రద్దు చేసుకుంటే, ప్రయాణ తేదీ నుంచి ఆరు నెలల వరకు ఆ టిక్కెట్ ఖరీదును కౌంటర్ ద్వారా వాపసు ఇస్తారు.
సమాచార, ప్రసార మంత్రిత్వ శాఖ
ప్రభుత్వ విజయాలపై ధరోహర్ భారత్ కీ- పునరుత్థాన్ కి కహానీ డాక్యుమెంటరీ ని ప్రసారం చేయనున్న దూరదర్శన్
నూతన జాతీయ దృశ్యమాన క్షేత్రాలను నిర్మించాలన్న ప్రధానమంత్రి మోడీ దార్శనికతను, దాని అమలును అనుసరించనున్న సిరీస్
మన సాంస్కృతిక ఐక్యత, ఆత్మగౌరవపు స్ఫూర్తిని పునరుత్థానాన్ని వివరించనున్న డాక్యుమెంటరీ
జాతీయ ఐతాహాసిక క్షేత్రాల గురించి వివరిస్తూ ఏప్రిల్ 14, 15వ తేదీల్లో ప్రసారం కానున్న రెండు భాగాల సిరీస్కు యాంకరింగ్ చేయనున్న ప్రముఖ డిజిటల్ మీడియా ప్రెజెంటర్ కమియా జానీ
భారతదేశ వర్తమాన శక్తి సుసంపన్నమైన సాంస్కృతిక, ఆధ్యాత్మిక, జాతీయ నైతిక జ్ఞానంలో పాతుకుని ఉంది. ఈ పురోగమన విక్షేప కాల బిందువులో దూరదర్శన్ ధరోహర్ భారత్ కి - పునరుత్థాన్ కి కహానీ  అన్న రెండు భాగాల కథా చిత్రాన్ని ప్రసారం చేస్తోంది. దీని తొలి ఎపిసోడ్ను 14 ఏప్రిల్ 2023న సాయంత్రం 8.00 గంటలకు, రెండవ ఎపిసోడ్ను 15 ఏప్రిల్ 2023 సాయంత్రం 8.00 గంటలకు దూరదర్శన్ నేషనల్ ఛానెల్లో ప్రసారం కానున్నాయి. ఈ డాక్యుమెంటరీకి ప్రముఖ డిజిటల్ మీడియా సమర్పకురాలు కామియా జానీ యాంకరింగ్ చేయనున్నారు.
ఈ కథాచిత్రం కోసం ప్రత్యేకంగా ముచ్చటించిన ప్రధానమంత్రి నరేంద్ర మోడీ, మన సైనికులు తమ యావజ్జీవితాన్ని అంకితం చేయడమే కాక మన మాతృభూమిలో అణువణువును పరిరక్షించేందుకు తమ యావత్ జీవితాన్ని త్యాగం చేశారు. వారి త్యాగాలను మాటలలో కొలవలేం; భవిష్యత్ తరాలకు స్ఫూర్తిని ఇచ్చేందుకు ఆ వైభవాన్ని, ప్రాముఖ్యతను సజీవంగా చూపవలసిందేనని అన్నారు.
ఈ దార్శనికతకు అనుగుణంగా, భారతదేశ సాంస్కృతిక ఐక్యతా స్ఫూర్తి, ఆత్మగౌరవ పునరుజ్జీవనంలో గత కొన్ని ఏళ్ళలో భారతదేశం సాధించిన పురోగతిని ఈ డాక్యుమెంటరీ ప్రదర్శించనుంది. జలియన్వాలా బాగ్ వంటి దేశభక్తిని చాటే ప్రదేశాల పవిత్రతను కాపాడటం, రామ జన్మభూమి, కాశీ విశ్వనాథ్ ధామ్, సోమ్నాథ్ ధామ్, కేదార్నాథ్ థామ్ వంటి మన నాగరికతా కేంద్రాల వైభవాన్ని పునఃచైతన్యపరచడం, అలాగే కర్తార్పూర్ సాహెబ్ వంటి ఆధ్మాత్మిక క్షేత్రాలకు తగిన గౌరవాన్ని ఇవ్వడం, సెల్యులార్ జైలు వంటి స్ఫూర్తిదాయక ప్రాంతాలలో మన స్వాతంత్య్ర సమరయోధుల జీవితాలను గుర్తు చేసుకొని, గౌరవించడం, ఇండియా గేట్ తోరణం కింద నేతాజీ విగ్రహంతో నేతాజీ బోస్ చేసిన సేవలను ప్రముఖంగా గుర్తించడం, గత, వర్తమాన దేశభక్తుల ఐతిహాసిక సేవలను వార్ మెమోరియల్ ద్వారా గౌరవించడం వంటివి ఈ డాక్యుమెంటరీలో సమర్పిస్తున్న కొన్ని ఇతివృత్తాలు.
పురాతన్, మహా పరంపరావోంకె ప్రతి ఆకర్షణ్  లేదా మన ప్రాచీన, ఉదాత్తమైన, అసమాన వారసత్వం పట్ల ఆసక్తి అంటూ ప్రధానమంత్రి నరేంద్ర మోడీ ఇచ్చిన స్పష్టమైన పిలుపు అన్నది సమాజంలోని అన్ని వర్గాల చారిత్రిక భాగస్వామ్యంతో ఒక జాతీయ దృగ్విషయమైంది. ఈ డాక్యుమెంటరీ అన్న ఈ మూల భావన ప్రతిఫలనం. ముఖ్యంగా గత కొన్ని సంవత్సరాలుగా మన సమిష్ఠి ఆత్మగౌరవం మనను పనరుజ్జీవింపచేస్తున్నప్పటికీ, మన స్వాతంత్య్ర సమరయోధులు చేసిన త్యాగాలను పూర్తిగా అవగాహన చేసుకుని, వారి వారసత్వాన్ని స్మరించుకోవడం నేటి యువతకు అత్యవసరం.
వాటితో సమానంగా, సబర్మతీ ఆశ్రమం వంటి పునరుద్ధరించి, సుందరీకరించిన ఆధ్యాత్మిక కేంద్రాల పవిత్రత, ఐక్యతా స్థూపం, పంచతీర్థ వంటి విగ్రహాలు, కొత్త స్మారక చిహ్నాలు నిర్మాణం వెనుక ఉన్న కారణాలను ఈ డాక్యుమెంటరీ ద్వారా పూర్తిగా అర్థం చేసుకోవచ్చు.
ఈ రెండు భాగాల డాక్యుమెంటీ సారంశం ఏమిటంటే, భారతదేశపు విస్తారమైన, శక్తివంతమైన, అందరినీ కలుపుకుపోయే సంస్కృతిని దృశ్యమానం చేసి ఆకట్టుకునేలా ప్రదర్శించడం ద్వారా మన సుసంపన్నమైన, వైవిధ్యభరితమైన వారసత్వాన్ని ఉత్సవం చేసుకోవడం.
ధరోహర్ భారత్ కీ  అన్నది ప్రతి చోటా ఉన్న భారతీయుల మనసులతో పాటుగా ప్రతి భారతీయ హృదయానికీ ఆనందాన్ని, ఆత్మగౌరవాన్ని చేకూరుస్తుంది. మన మూలాలకు చేసే ప్రయాణపు అనుభవాన్నిఅనుభూతించడం ద్వారా మాత్రమే మన ఉజ్జ్వలమైన భవిష్యత్కు మార్గాన్ని అనుసరించగలం.
భారత ఎన్నికల సంఘం
కేరళ.. పశ్చిమబెంగాల్ రాష్ట్రాల శాసనమండలి సభ్యుల ఉప ఎన్నిక-సంబంధితం
కేరళ, పశ్చిమబెంగాల్ రాష్ట్రాల శాసన మండళ్లకు దిగువ పేర్కొన్న వివరాల మేరకు రెండు స్థానాలను భర్తీ చేయాల్సి ఉంది:-
|
|
రాష్ట్రం
|
|
సభ్యుని పేరు
|
|
ఖాళీ కారణం
|
|
ఖాళీ అయిన తేదీ
|
|
పదవీకాలం
|
|
కేరళ
|
|
శ్రీ జోస్ కె.మణి
|
|
రాజీనామా
|
|
11.01.2021
|
|
01.07.2024
|
|
పశ్చిమబెంగాల్
|
|
శ్రీమతి అర్పిత ఘోష్
|
|
రాజీనామా
|
|
15.09.2021
|
|
02.04.2026
2. దేశంలో కోవిడ్-19 రెండో దశ విస్తరిస్తున్న నేపథ్యంలో కేరళ, పశ్చిమ బెంగాల్ శాసన మండళ్లలో ఖాళీల భర్తీకి ఉప-ఎన్నికల నిర్వహణ సరికాదని, మహమ్మారి పరిస్థితులు గణనీయంగా మెరుగుపడిన తర్వాత నిర్వహించాలని నిర్ణయించినట్లు ఎన్నికల కమిషన్ 28.05.2021 నాటి తన పత్రికా ప్రకటన సంఖ్య.ECI/PN/67/2021లో తెలిపింది.
3. కేరళ, పశ్చిమబెంగాల్ రాష్ట్రాల్లో పరిస్థితులను తిరిగి అంచనా వేయడంతోపాటు వాస్తవాలను పరిగణనలోకి తీసుకుంటూ రెండు రాష్ట్రాల శాసనమండళ్లలో పైన పేర్కొన్న రెండు స్థానాలకు సభ్యుల ఉప-ఎన్నికలను కింద నిర్దేశించిన కార్యక్రమం మేరకు నిర్వహించాలని ఇప్పుడు నిర్ణయించింది:-
|
|
వ.సం॥
|
|
కార్యక్రమం
|
|
తేదీలు
|
|
|
|
నోటిఫికేషన్ జారీ
|
|
2021 నవంబరు 9 
|
|
|
|
నామినేషన్ల దాఖలుకు చివరి తేదీ
|
|
2021 నవంబరు 16 
|
|
|
|
నామినేషన్ల పరిశీలన
|
|
2021 నవంబరు 17 
|
|
|
|
అభ్యర్థుల ఉపసంహరణకు చివరి తేదీ
|
|
2021 నవంబరు 22 
|
|
|
|
పోలింగ్ తేదీ
|
|
2021 నవంబరు 29 
|
|
|
|
పోలింగ్ సమయం
|
|
ఉదయం 09:00 నుంచి సాయంత్రం 04:00
|
|
|
|
ఓట్ల లెక్కింపు
|
|
2021 నవంబరు 29  సాయంత్రం 05:00 గం॥
|
|
|
|
ఎన్నికలు ముగియవలసిన తేదీ
|
|
2021 డిసెంబరు 1 
4. ఈ ఎన్నికల ప్రక్రియలో భాగంగా కోవిడ్-19పై కేంద్ర ఎన్నికల కమిషన్ జారీచేసిన విస్తృత మార్గదర్శకాలుసహా 28.09.2021న కమిషన్ జారీచేసిన పత్రికా ప్రకటనలోని పేరా 6కింద నిర్దేశించిన అందరు వ్యక్తులకూ వర్తించే మార్గదర్శకాల ను ప్రతి ఒక్కరూ తప్పక అనుసరించాలి.
5. ఎన్నికల నిర్వహణ ఏర్పాట్ల విషయంలో ఇప్పటికే అమలులోగల కోవిడ్-19 నియంత్రణ చర్యలకు సంబంధించి సూచనలను పాటించేలా చూడటం కోసం రాష్ట్రంలోని ఒక సీనియర్ అధికారిని నియమించాల్సిందిగా రెండు రాష్ట్ర ప్రభుత్వాల ప్రధాన కార్యదర్శులకు ఆదేశాలు జారీ చేయబడ్డాయి.
పర్యటక మంత్రిత్వ శాఖ
జాతీయ యుద్ధ స్మారకం వద్ద రిట్రీట్ వేడుకకు హాజరైన కేంద్ర పర్యాటక, సాంస్కృతిక శాఖ మంత్రి శ్రీ జి.కిషన్ రెడ్డి: అమరవీరులకు నివాళులు
కేంద్ర పర్యాటక, సాంస్కృతిక, ఈశాన్య రాష్ట్రాల అభివృద్ధి శాఖ మంత్రి శ్రీ జి.కిషన్ రెడ్డి ఈ రోజు న్యూఢిల్లీలో జాతీయ యుద్ధ
స్మారకం వద్ద జరిగిన రిట్రీట్ కార్యక్రమానికి హాజరై, దేశం కోసం ప్రాణత్యాగం చేసిన అమరవీరులకు, యుద్ధ కాలంలో విశిష్ట సాహస పరాక్రమాలను ప్రదర్శించిన అమరవీరులకు నివాళులు అర్పించారు.
సూర్యాస్తమయానికి ముందు ప్రతి సాయంత్రం జరిగే స్మారక చిహ్నంవద్ద జరిగే అమరవీరుల కుటుంబ సభ్యుల వేడుకను కూడా శ్రీ కిషన్ రెడ్డి తిలకించారు.
శ్రీ కిషన్ రెడ్డి స్మారక చిహ్నం చుట్టూ తిరిగి దేశాన్ని రక్షించడానికి భారత సాయుధ
దళాలు పోరాటాలు, వీరోచిత కార్యకలాపాలను వర్ణించే కుడ్యచిత్రాలను చూశారు. అమరవీరులకు శ్రీ రెడ్డి వర్చువల్ గా శ్రద్ధాంజలి ఘటించారు.
ఈ సందర్భంగా కేంద్ర మంత్రి మీడియాతో మాట్లాడుతూ, విధి నిర్వహణలో మరణించిన అమరవీరుల జ్ఞాపకార్థం నిర్మించిన జాతీయ యుద్ధ స్మారకాన్ని సందర్శించాలని ప్రతి ఒక్కరికీ, ముఖ్యంగా యువతకు విజ్ఞప్తి చేశారు. ఆజాదీ కా అమృత్ మహోత్సవ్ ను జరుపుకుంటున్న సందర్భంగా, అన్ని రాష్ట్రాలు , విశ్వవిద్యాలయాల విద్యార్థులు వచ్చి జాతీయ యుద్ధ స్మారకాన్ని సందర్శించాలని శ్రీ కిషన్ రెడ్డి కోరారు, ఇది ప్రతి ఒక్కరిలో దేశభక్తి స్ఫూర్తిని
నింపుతుందని అన్నారు.
జాతీయ యుద్ధ స్మారకాన్ని 2019 ఫిబ్రవరి 25న ప్రధాన మంత్రి ప్రారంభించి దేశానికి అంకితం చేశారు. ప్రధాన స్మారక చిహ్నం కాకుండా, యుద్ధంలో దేశ అత్యున్నత శౌర్య పురస్కారం 'పరమ వీర్ చక్ర'ను అందుకున్న 21 మంది సైనికుల బస్ట్ సైజ్ విగ్రహాలకు కేటాయించిన ప్రాంతం కూడా ఉంది. స్మారక సముదాయం ఘనమైన రాజ్ పథ్ ప్రస్తుత లే అవుట్, గంభీరత్వం ఇంకా సెంట్రల్ విస్టా ను పోలి ఉంటుంది. ల్యాండ్ స్కేపింగ్ , ఆర్కిటెక్చర్ నిరాడంబరత కు ప్రాధాన్యత ఇవ్వడంతో గంభీర వాతావరణం నెలకొని ఉంటుంది. ప్రధాన స్మారక చిహ్నం రూపకల్పన విధి నిర్వహణ లో ఒక సైనికుడు చేసిన అత్యున్నత త్యాగం అతడిని అమరుని చేయడమే కాకుండా, ఒక సైనికుడి ఆత్మ శాశ్వతంగా ఉందని వర్ణిస్తుంది.
యువత సహా విస్తృత ప్రేక్షకులకు జాతీయ యుద్ధ స్మారక చిహ్నాన్ని చేరుకోవడానికి, నేషనల్ వార్ మెమోరియల్ వెబ్ సైట్, మొబైల్ యాప్ ,ఇంటరాక్టివ్ స్క్రీన్ల ఏర్పాటుతో మెమోరియల్ డిజిటల్ అప్పీల్ మరింతగా మెరుగు పరచబడింది.
ఎన్ డబ్ల్యుఎమ్ వెబ్ సైట్/మొబైల్ యాప్ మెమోరియల్ చరిత్ర, ప్రాముఖ్యత, ఇతివృత్తం, యుద్ద అమరుల వివరాలను ఆవిష్కరిస్తుంది. వెబ్ సైట్/యాప్ లో చేర్చబడ్డ ఫీచర్ల లో 21 ప్రాంతీయ భాషల్లో బహుభాషా ఇంటరాక్షన్ ఉంటుంది, ఇది దేశం నలుమూలల సందర్శకులకు తేలికగా అర్థం చేసుకోవడానికి దోహదపడుతుంది.
నేషనల్ వార్ మెమోరియల్ వద్ద సూర్యాస్తమయానికి ముందు ప్రతి రోజు ఒక రిట్రీట్ వేడుక , అమర వీరుల కుటుంబ సభ్యుల  వేడుక జరుగుతాయి. వారం లో ప్రతి రోజూ సుమారు 6000-8000 మంది, వారాంతాల్లో 15000-20000 మంది ఈ మెమోరియల్ ను సందర్శిస్తారు.
నేషనల్ వార్ మ్యూజియం ఒక దేశం తన సాయుధ దళాలకు కృతజ్ఞతను సూచిస్తుంది. మన పౌరులలో తమదైన భావం, ఉన్నత నైతిక విలువలు, త్యాగం , జాతీయ గర్వాన్ని బలోపేతం చేయడానికి స్మారక చిహ్నం సహాయపడుతుంది. స్వాతంత్ర్యం వచ్చినప్పటి నుండి వివిధ సంఘర్షణలు, ఐక్యరాజ్యసమితి కార్యకలాపాలు, మానవతా సహాయం ఇంకా విపత్తు ప్రతిస్పందన కార్యకలాపాలలో మన సైనికులు చేసిన త్యాగాలకు ఇది సాక్ష్యంగా నిలుస్తుంది. స్వాతంత్ర్యం వచ్చిన తరువాత 2019 లో దీనిని ప్రారంభించినప్పటి నుండి, ఢిల్లీని సందర్శించే పౌరులు , పర్యాటకులలో ఈ నేషనల్ వార్ మెమోరియల్ చాలా ప్రాచుర్యం పొందింది.
నేషనల్ వార్ మెమోరియల్ పై మరిన్ని వివరాల కొరకు క్లిక్ చేయండి.
http://nationalwarmemorial.gov.in/
మానవ వనరుల అభివృద్ధి మంత్రిత్వ శాఖ
సిబిఎస్ఇ బోర్డు పరీక్షల జవాబుపత్రాల మూల్యాంకనకు దేశవ్యాప్తంగా 3000 సిబిఎస్ఇ అఫిలియేటెడ్ పాఠశాలలను అసెస్మెంట్ కేంద్రాలుగా ప్రారంభించడానికి అనుమతిచ్చిన కేంద్ర హోంమంత్రిత్వశాఖ
ఈ అనుమతి వల్ల 2.5 కోట్ల జవాబుపత్రాలను త్వరగా మూల్యాంకనం చేయడానికి మాకు సహాయపడుతుంది.- శ్రీ రమేష్ పోఖ్రియాల్ నిశాంక్
సిబిఎస్ఇ బోర్డు పరీక్షల జవాబు పత్రాల మూల్యాంకనాన్ని సులభతరం చేయడానికి, భారతదేశం అంతటా 3000 సిబిఎస్ఇ అనుబంధ పాఠశాలలను అసెస్మెంట్ కేంద్రాలుగా ప్రారంభించడానికి హోం మంత్రిత్వ శాఖ అనుమతి ఇచ్చింది. ఈ అనుమతి ఇచ్చినందుకు కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ 'నిశాంక్' హోం మంత్రిత్వ శాఖకు కృతజ్ఞతలు తెలిపారు.
(భారతదేశం అంతటా 3000 సిబిఎస్ఇ అనుబంధ పాఠశాలలను అసెస్మెంట్ సెంటర్లుగా గుర్తించామని, మూల్యాంకన పరిమిత ప్రయోజనం కోసం ఈ పాఠశాలలకు ప్రత్యేక అనుమతి ఇస్తామని ఆయన చెప్పారు.
https://twitter.com/DrRPNishank/status/1259098061311291392?ref_src=twsrc%5Etfw%7Ctwcamp%5Etweetembed%7Ctwterm%5E1259098061311291392&ref_url=https%3A%2F%2Fpib.gov.in%2FPressReleasePage.aspx%3FPRID%3D1622553
2.5 కోట్ల జవాబు పత్రాలను త్వరగా మూల్యాంకనం చేయడానికి ఇది తమకు సహాయపడుతుందని శ్రీ నిశాంక్ ఆశాభావం వ్యక్తం చేశారు. మిగిలిన బోర్డు పరీక్షలు నిర్వహించిన తరువాత ఫలితాలు ప్రకటిస్తారు 
కేంద్ర హోంమంత్రిత్వశాక ఆఫీస్ మెమొరాండం కోసం దయచేసి కింద క్లిక్ చేయండి.
ప్రధాన మంత్రి కార్యాలయం
రిపబ్లిక్ ఆఫ్ కొరియా ప్రథమ మహిళ తో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ రిపబ్లిక్ ఆఫ్ కొరియా ప్రథమ మహిళ మాన్యురాలు శ్రీమతి కిమ్ జుంగ్-సూక్ తో నేడు సమావేశమయ్యారు.
ప్రధాన మంత్రి శ్రీ మోదీ ఆహ్వానించిన మీదట ప్రథమ మహిళ శ్రీమతి కిమ్ భారతదేశాన్ని సందర్శిస్తున్నారు. ఆమె అయోధ్య లో 2018 వ సంవత్సరం నవంబర్ 6 వ తేదీన ఉత్తర్ ప్రదేశ్ రాష్ట్ర ప్రభుత్వం నిర్వహించే దీపోత్సవ్ కార్యక్రమానికి మరియు రాణి సూరీరత్న  యొక్క నూతన స్మారకం యొక్క భూమి పూజ కు ముఖ్య అతిథి గా హాజరు కానున్నారు. సుమారు 2000 సంవత్సరాల క్రిందట, అయోధ్య రాకుమారి సూరీరత్న కొరియా కు పయనమైపోయి అక్కడి రాజు సురో ను పెళ్ళాడటం తో అయోధ్య కు, కొరియా కు మధ్య గాఢతమ చారిత్రక అనుబంధం అంకురించింది.
ప్రధాన మంత్రి మరియు ప్రథమ మహిళ శ్రీమతి కిమ్ లు భారతదేశానికి, కొరియా కు మధ్య ఉన్నటువంటి నాగరకతపరమైనటువంటి, ఇంకా ఆధ్మాత్మికపరమైనటువంటి బంధాన్ని గురించి నేటి సమావేశం లో చర్చించారు. ఉభయ దేశాల ప్రజల మధ్య సంబంధాలను ప్రోత్సహించడం పై వీరు ఇరువురూ తమ తమ అభిప్రాయాలను ఈ సందర్భం గా వ్యక్తం చేశారు.
ప్రధాన మంత్రి కి సియోల్ శాంతి బహుమతి లభించడం పట్ల ప్రథమ మహిళ శ్రీమతి కిమ్ అభినందనలు తెలిపారు. ఈ గౌరవం వాస్తవానికి భారతదేశ ప్రజలకే దక్కుతుంది అని ప్రధాన మంత్రి అన్నారు.
అధ్యక్షులు మాన్య శ్రీ మూన్ జెయీ-ఇన్ 2018 వ సంవత్సరం జులై నెల లో భారతదేశం లో జరిపిన పర్యటన సఫలీకృతం కావడాన్ని ప్రధాన మంత్రి ఆత్మీయం గా జ్ఞప్తి కి తెచ్చుకొన్నారు. ఈ పర్యటన భారతదేశానికి, కొరియా రిపబ్లిక్ కు మధ్య ఉన్నటువంటి ప్రత్యేకమైన వ్యూహాత్మక భాగస్వామ్యానికి ఒక సరిక్రొత్త వేగ గతి ని ప్రసాదించినట్లు ఆయన పేర్కొన్నారు.(Visitor Counter : 349
ప్రధాన మంత్రి కార్యాలయం
గురుదేవులు శ్రీ టాగోర్ జయంతి సందర్భం లో ఆయన కు శ్రద్ధాంజలి ఘటించినప్రధాన మంత్రి
గురుదేవులు శ్రీ టాగోర్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని అర్పించారు.
ప్రధాన మంత్రి ఒక ట్వీట్ లో,
‘‘గురుదేవులు శ్రీ టాగోర్ యొక్క జయంతి సందర్భం లో, ఆయన కు ఇదే నా శ్రద్ధాంజలి. కళ మొదలుకొని సంగీతం వరకు మరియు విద్య మొదలుకొని సాహిత్యం వరకు, ఆయన అనేక రంగాల లో తనదైనటువంటి చెరిగిపోని ముద్ర ను వీడి వెళ్ళారు. ఒక సమృద్ధమైనటువంటి, ప్రగతిశీలమైనటువంటి మరియు జ్ఞాన భరితమైనటువంటి భారతదేశాన్ని ఆవిష్కరించాలన్న ఆయన దార్శనికత ను సాకారం చేయడం కోసం మనం మన వచన బద్ధత ను పునరుద్ఘాటించుదాం.’’ అని పేర్కొన్నారు.
రక్షణ మంత్రిత్వ శాఖ
నౌకాదళ సిబ్బందికి మెరుగైన శిక్షణ కోసం కోచిలో సమీకృత సిమ్యులేటర్ల సముదాయం ‘ధృవ్’ను ప్రారంభించిన రక్షణ శాఖ మంత్రి శ్రీ రాజ్నాథ్ సింగ్
రక్షణ శాఖ మంత్రి శ్రీ రాజ్నాథ్ సింగ్, ఇవాళ, కోచిలోని దక్షిణ నౌకాదళ స్థావరంలో సమీకృత సిమ్యులేటర్ల సముదాయం  'ధృవ్'ను ప్రారంభించారు. ఐఎస్సీ 'ధృవ్'లో అత్యాధునిక స్వదేశీ నిర్మిత సిమ్యులేటర్లు ఉన్నాయి. నౌకాదళ సిబ్బంది శిక్షణను ఇవి గణనీయంగా మెరుగుపరుస్తాయి. ఈ సిమ్యులేటర్లు నౌకా ప్రయాణం, యుద్ధ నౌకల కార్యకలాపాలు, వ్యూహాల్లో వాస్తవ అనుభవాన్ని అందిస్తాయి. మిత్ర దేశాల సిబ్బందికి శిక్షణ ఇవ్వడం కోసం కూడా వీటిని ఉపయోగిస్తారు.
‘ధృవ్’ సముదాయంలో ఏర్పాటు చేసిన సిమ్యులేటర్లలో, మల్టీ స్టేషన్ హ్యాండ్లింగ్ సిమ్యులేటర్ , ఎయిర్ డైరెక్షన్ అండ్ హెలికాప్టర్ కంట్రోల్ సిమ్యులేటర్ , ఆస్ట్రోనావిగేషన్ డోమ్ను రక్షణ మంత్రి పరిశీలించారు. న్యూదిల్లీకి చెందిన అరి ప్రైవేట్ లిమిటెడ్ రూపొందించిన షిప్ హ్యాండ్లింగ్ సిమ్యులేటర్లు 18 దేశాలకు ఎగుమతి అయ్యాయి. ఇన్ఫోవిజన్ టెక్నాలజీస్ ప్రైవేట్ లిమిటెడ్ అభివృద్ధి చేసిన ఆస్ట్రోనావిగేషన్ డోమ్, భారత నౌకాదళానికి అందిన ఈ తరహా తొలి వ్యవస్థ ఇది.
ఏడీహెచ్సీఎస్ను, డీఆర్డీవో పరిశోధనశాల అయిన ఇన్స్టిట్యూట్ ఫర్ సిస్టమ్స్ స్టడీస్ అండ్ అనాలిసిస్ రూపొందించింది. ఇది, శిక్షణార్ధులకు వాస్తవ సమయ కార్యాచరణ వ్యవస్థను కళ్ల ముందుకు తెస్తుంది. ఈ అత్యాధునిక సాంకేతిక వ్యవస్థలు ‘ఆత్మనిర్భర్ భారత్’కు నిదర్శనంగా నిలుస్తున్నాయి, రక్షణ రంగ ఎగుమతుల్లో దేశ సామర్థ్యాన్ని పెంచుతున్నాయి. సముదాయంలో, దేశీయంగా అభివృద్ధి చేసిన సిమ్యులేటర్లలో యుద్ధ పోరాటాల నిర్వహణ వ్యవస్థ, మారిటైమ్ డొమైన్ అవేర్నెస్ ల్యాబ్ కూడా ఉన్నాయి.
‘ధృవ్’ ప్రారంభోత్సవం సందర్భంగా, సిమ్యులేటర్ల రూపకల్పనలో పాల్గొన్న సంస్థల సీనియర్ అధికారులతోనూ శ్రీ రాజ్నాథ్ సింగ్ సంభాషించారు.